නීම් නීම් ෂාහද් ෂාහද්
නීම් නීම් ෂාහද් ෂාහද් යනුවෙන් හැඳින්වෙන්නේ ඉන්දියානු හින්දි භාෂා මාලා නාට්‍යයකි. 2011 අගෝස්තු 15 දින විකාශය ආරම්භ වූ මෙය සහරා වන් නාළිකාව තුළින් විකාශය කෙරිණි. මෙම කතාමාලාව නිෂ්පාදනය කරන ලද්දේ ක්‍රියේටිව් අයි ලිමිටඩ්හි ධීරාජ් කුමාර් විසින් වන අතර, මෙහි ප්‍රධාන චරිත නිරූපණය කරනු ලබන්නේ අම්රපාලි ගුප්තා සහ ක්‍යාති මංගලා විසිනි. මෙම කතාමා‍ලාවෙන් පසුව එහි දෙවන කථා වාරය තුජ් සන්ග් ප්‍රීත් ලගායි සජ්නා යන නව නාමය යටතේ, වෙනස්ම කථා ගණයක් ලෙස සහරා වන් නාළිකාවෙන් විකාශය විය‍.

කථා පුවත
නීම් නීම් ෂාහද් ෂාහද් යනු සොනාලි සහ නිරාලි යන සොයුරියන් දෙපළගේ කථාවයි. ඥාති සොයුරන් දෙදෙනකු සමග විවාහ වන ඔවුන් දෙදෙනා එකම නිවසේ වාසය කරති. මේ දෙදෙනාට පවුල් ජීවිතය පිළිබඳ ලැබෙන්නේ එකිනෙකා අතිශයින් වෙනස් වූ අත්දැකීම් ය. සම්ප්‍රදායික සොනාලි විස්තෘත පවුල් ක්‍රමයට කැමති වුව ද, නූතන නිරාලි ප්‍රිය කරන්නේ න්‍යෂ්ටික පවුල් ක්‍රමයටයි. මේ නිසා අරගලයක් පැන නගින අතර එය සොයුරින් දෙදෙනාගේ ජීවිත වෙනස් කිරීමට හේතු වේ.

චරිත නිරූපණය
අම්රාපාලි ගුප්තා, සොනාලි ලෙස
ඛ්‍යාති මංගලා, නිරාලි ලෙස
අනාස් ඛාන්, දේවන් ලෙස
වරුන් ෂර්මා, චිරාග් ලෙස
ලිලී පටෙල්, බා ලෙස
සුරේන්ද්‍ර පාල්, හංසමුඛ් ලෙස
විද්‍යා සිංහා, හංසමුඛ්ගේ බිරිඳ ලෙස
දීපක් පරාෂර්, චිමන් බාහි ලෙස

ආශ්‍රේයයන් 

ඉන්දියානු නාට්‍ය රූපවාහිනී කතාමාලාව
සහරා වන් රූපවාහිනී කතාමාලා
2011 ඉන්දියානු රූපවාහිනී කතාමාලා ඇරඹීම්
2012 ඉන්දියානු රූපවාහිනී කතාමාලා අවසන් වීම්